I mituri

I mituri në ligj është personi nën një moshë të caktuar, zakonisht mosha madhore, e cila kufizon ligjërisht fëmijërinë ose një individ i mitur nga mosha madhore. I mitur është fjalë që nënkupton një person të moshës së re, zakonisht nën moshën 18 vjeçareLIGJI PËR SHËRBIME SOCIALE DHE FAMILJARE Në amëzën assembly-kosova.org  megjithëse ka edhe përkufizime tjera. Gjithashtu, i mitur quhet edhe ai njeri i cili është akoma në zhvillim e sipër, d.m.th. ende nuk është zhvilluar plotësisht. 

 Përmbledhje 
Mosha madhore varet nga juridiksioni dhe aplikimi, por zakonisht është 18. I mitur mund të përdoret gjithashtu në kontekste që nuk kanë lidhje me moshën e përgjithshme madhore. Për shembull, mosha e pirjes së duhanit dhe alkoolit në Shtetet e Bashkuara është 21 vjeç dhe të rinjtë nën këtë moshë quhen ndonjëherë të mitur në kontekstin e ligjit të duhanit dhe alkoolit, edhe nëse janë të paktën 18 vjeç.   Termat i mitur ose e mitur shpesh u referohen atyre nën moshën madhore, por mund t'i referohen gjithashtu një personi nën kufizime të tjera ligjore të moshës, të tilla si mosha e pirjes së alkoolit, mosha e pirjes së duhanit, mosha e pëlqimit, mosha e martesës, mosha e vozitjes, mosha e votimit., etj. Kufijtë e tillë të moshës shpesh ndryshojnë nga mosha madhore.

Koncepti i të miturit nuk është i përcaktuar qartë në shumicën e juridiksioneve. Mosha e përgjegjësisë penale dhe pëlqimit, mosha në të cilën frekuentimi i shkollës nuk është më i detyrueshëm, mosha në të cilën mund të lidhen kontratat ligjërisht të detyrueshme, e kështu me radhë mund të jenë të ndryshme nga njëra-tjetra.

Në shumë vende, duke përfshirë Australinë, Serbinë,  Indinë, Brazilin, Kroacinë, Kolumbinë dhe Britaninë e Madhe, një i mitur përkufizohet si një person nën moshën 18 vjeç. Në Shtetet e Bashkuara, ku mosha madhore përcaktohet nga shtete individuale, "i vogël" zakonisht i referohet dikujt nën 18 vjeç, por shikuar në disa aspekte tjera si p.sh. alkooli, bixhozi dhe armët, mund të nënkuptojë nën 21 vjeç. Në sistemin e drejtësisë penale, i mituri mund të gjykohet dhe dënohet "si i mitur" ose "si i rritur".

Në Tajvan dhe Tajlandë, i mitur është një person nën 20 vjeç dhe, në Korenë e Jugut, një person nën 19 vjeç. Në ligjin e Zelandës së Re, mosha madhore është gjithashtu 20 vjeç,  por shumica e të drejtave të moshës madhore merren në moshat më të ulëta: për shembull, lidhja e kontratave dhe mbajtja e një testamenti lejohen në moshën 15 vjeç, Richard Rudman. Zealand Employment Law Guide (2013 edition). Retrieved June 13, 2015. ndërsa mosha për të pirë dhe për të votuar janë të dyja 18 vjeç.

 Shih edhe 
 Fëmija
 Pjekuria
 Fëmijëria
 Adoleshenca

 Referime 

Kategoria:Fëmijëri